Ciao, Rom! Ciao, verden!
Hvad har vi glemt?
Vi har glemt jer!
En ting er helt sikkert: Jeg er her af en enkel grund.
Jeg ønsker ikke at glemme nogen.
Gud lader ingen i stikken.
Det sagde han, da jeg besluttede at tjene ham -
- og jeg siger det samme til jer nu.
Jeg tjener Gud. Jeg tjener jer!
Vi har glemt kvinder og børn.
De vil ændre verden med deres kærlighed og venlighed -
- og deres vidunderlige, guddommelige evne til at lege.
Kun gennem legen føler vi os helt i samklang med livet.
For at være i samklang med Gud må vi være i samklang med livet.
Vi har intet valg. Vi må være i samklang med Gud!
Og hvad har vi ellers glemt?
Vi har glemt at onanere ...
... at bruge prævention ...
... at få aborter og fejre homoseksuelle ægteskaber ...
... at lade præster elske hinanden og endda blive gift.
Vi har glemt, at man godt må beslutte at dø, hvis man hader livet.
Vi har glemt at have skyldfri sex af andre grunde end forplantning ...
Hjælp!
... at blive skilt og at lade nonner forrette messe ...
... at lave børn på alle de måder, videnskaben kan hjælpe os med.
Kort sagt, mine kære børn, vi har ikke kun glemt at lege ...
... vi har glemt at være glade.
Og kun en vej fører til lykken.
Den vej hedder frihed.
Sancti Apostoli Petrus et Paulus -
- de quorum potestate ...
Hvad er det, du siger, Lenny? Hvad er det for noget sludder?
Du er ikke pave, Lenny. Det er mig, der er paven.
Jeg er paven, og du er ikke længere medlem af kirken.
Du er færdig med Gud, Lenny.
Hvad mener du med færdig? Jeg er kun lige begyndt.
Hvem er du, Lenny?
Jeg er en modsætning, ligesom Gud.
En i tre og tre i en.
Som Maria, jomfru og moder. Som mennesket, godt og ondt.
I dag begynder Pius XIII's pontifikat.
Jeg er paven.
Vi kender ikke Deres smag, så vi har tilberedt lidt af hvert.
Ved I ikke, at jeg næsten intet spiser?
Jeg drikker kun en Cherry Coke Zero om morgenen.
- Den skal De straks få. - Hvad hedder du?
Domen, Deres Hellighed. Jeg er Deres majordomus.
- Ved du, hvad Domen betyder? - "En, der tilhører Gud".
Netop. Og deraf følger, at du tilhører mig.
- Hvordan har Deres Hellighed sovet? - Jeg drømte noget morsomt.
Kardinalerne Ozolins og Aguirre gav hinanden lussinger -
- og jeg sagde noget uhyrligt til folkemængden på Peterspladsen.
Nå, men jeg venter her på min Cherry Coke Zero.
I mellemtiden har De måske lyst til en almindelig Diet Coke?
Nu ingen kætterske udtalelser, Domen. Det er den rene død at lade sig nøje.
Tillad mig at præsentere søster Bice fra Nepi i den smukke provins Lazio.
Hun er Deres personlige kok og har været det for tre paver før Dem.
Som ung var hun missionær i Indien og taler heldigvis godt engelsk.
Nå, min kære Hellige Fader, hvad kunne De tænke Dem til frokost?
Sig til Bice, hvad De vil have, så skal jeg lave det.
- Amatriciana, pasta e fagioli ... - Tager jeg fejl?
- Sagde hun lige "min kære"? - Søster Bice er lidt sær.
Hun er ikke sær, hun er venlig.
Moder? Lad mig forklare Dem noget -
- som De i Deres lange liv endnu ikke har haft lejlighed til at lære.
Venskabelige forhold er farlige.
De fører til uklarhed, misforståelser og konflikter -
- og de ender altid dårligt.
Formelle forhold, derimod, er klare som kildevand.
Deres regler er hugget i sten.
Ingen fare for misforståelser, og de varer evigt.
De skal vide, at jeg ikke værdsætter venskabelige forhold.
Men jeg er en stor beundrer af de formelle af slagsen.
Et formelt forhold har ritualer -
- og hvor der er ritualer, er der orden i verden.
Deres Hellighed, Hans Eminence statssekretæren -
- og de forskellige kongregationers præfekter glæder sig til at møde Dem.
De må vente. Jeg skal først have min Cherry Coke Zero.
Må den almægtige Gud hjælpe dig til at erkende dine synder.
- Hvori består dine synder? - Vi spilder tiden.
De har med diplomati og økonomi at gøre.
Du ville alligevel intet forstå.
Så fortæl mig det, jeg kan forstå.
Jeg har haft urene tanker om Venus af Willendorf.
Det er den palæolitiske statue i pavens bibliotek.
Den er 25.000 år gammel.
Urene og gerontofile tanker om en statue ...
Hvilken bod skal jeg dog pålægge dig for det?
Det kan du jo tænke over og så give mig besked. Jeg må gå nu.
Se, Helligånden blæser væk.
Apropos det, tror I, at Helligånden oplyste kardinalerne?
I afrikanere er rørende naive. Tror I på, at Helligånden vælger paven?
Vi afrikanere, nej. Vi katolikker, ja. Gør De da ikke det, Ozolins?
Helligånden er ikke dum. Den er ironisk og udspekuleret.
Han mener, at her i Vatikanet -
- er Helligånden blot et andet navn for Voiello.
Belardo er 47 år. Han er ung.
Vi kommer ikke til at opleve flere paver. Hvor er det trist.
Caltanisetta, det er allerede et mirakel, at De oplever ham her.
Jeg er ikke sikker på, at Voiello har udvist godt lederskab denne gang.
Jeg har aldrig stolet på Voiello. Han er en djævel i menneskeskikkelse.
Spencer ville have været et godt valg.
Han er for uafhængig. Det havde ikke været godt for os kardinaler.
Sandt nok. Men nu har vi fået en marionetdukke med fjernsynstække.
Og det betyder, at han kan manipuleres.
Det er et mesterværk i snedighed fra Voiellos side.
Han fik lige så stille kardinalerne til at stemme på Belardo.
Belardo er blevet pave, men det er Voiello, der trækker i trådene.
Og han trækker sådan, som vi vil have det -
- for vi har endnu engang reddet hans liv.
Det er muligvis naivt og afrikansk -
- men jeg føler, at De forenkler fremtiden i uheldig grad.
Jeg er enig med vores afrikanske kollega.
De har glemt at stille et meget grundlæggende spørgsmål:
Hvad vil Spencer gøre nu -
- hvor hans elskede og forhadte protegé er blevet pave?
"Min Gud, min Gud, hvorfor har du forladt mig?"
Sådan sagde Jesus, lige før han døde.
Og sådan siger jeg nu, lige før jeg begynder at leve.
Guds uendelige tavshed ...
- Deres Hellighed ... Deres synder. - Jeg har ingen synder at bekende.
- Mener De det alvorligt? - Jeg har kun en synd, en stor en.
Det er, at min samvittighed ikke anklager mig for noget.
Ego te absolvo peccatis tuis -
- in nomine Patris, et Filii, et Spiritus Sanctii. Amen.
Hvis jeg altid hørte skriftemål som Deres, blev jeg snart arbejdsløs.
Hvor mange skriftemål hører De her i Vatikanet, don Tommaso?
Jeg? Hele kurien, en lang række nonner og præster -
- samt flere lægfolk, der arbejder i Vatikanstaten.
- Hvor gammel er De? - 61 år.
- Hvordan er Deres syn? - Jeg bærer ikke engang briller.
- Og Deres hørelse? - Mit eneste problem er håret.
- Mener De, at De er ved at tabe det? - Ja, og det gør nogle gange ondt.
Gør Deres hår ondt?
Godt. Glimrende.
Jeg siger det lige ud. Jeg har brug for Dem.
De skal gøre noget meget vigtigt for Deres pave.
- Hvad De end ønsker, Hellige Fader. - Godt. Vi går hen til skriftestolen.
Skriftestole er så smukke. De ligner små bjerghytter.
- Kan De lide bjergene? - Jeg kan ikke lide sneen.
Nu skal De høre, hvad De skal gøre.
Dette er den napolitanske treenighed. Federico?
- Hvor mange bøger findes der om mig? - Sytten.
I næste uge udkommer nummer atten med den bedste titel af alle:
"Manden bag kulisserne".
- Smukt! - Det var også på mit forslag.
- Hvem er forfatteren? - Manna, ham den venstreorienterede.
Jamen, så bliver den jo kritisk!
Det er de bedste bøger. De gør en til en legende.
Overdriv nu ikke din uægte latter.
- Deres Eminence, den var jo god. - Le bare, men alt med måde.
- Jamen, hvor er Hans Hellighed? - Ved heliporten.
Lige ankommet og igen på vej væk? Her må du godt le en smule mere.
Han bliver en anelse forsinket.
Bare han ikke kommer sent. Til forskel fra ham har jeg meget travlt.
Jeg sejler den båd, som Peter, den ubeslutsomme fisker, efterlod mig.
Valente, hvad er dit indtryk af ham?
Han er en mand med en meget lille appetit.
Det er ikke godt. Slet ikke godt.
- Moder? - Kald mig bare søster Mary.
Hvad har du der?
Den fik jeg af far.
Skal jeg passe på den for dig?
Far sagde, at jeg altid skulle have den på mig.
- Lenny! - Søster Mary.
- Min helgen ... - Jeg er ingen helgen.
Jo ...
Har du den stadig på dig?
Altid.
Hvad er det her?
En replika af grotten i Lourdes. Den er ved at blive sat i stand.
Fra nu af skal du bo ved kirkens centrum.
Hvad betyder det?
Det betyder, at kirkens centrum lige nu trådte et par skridt tilbage.
Kan du lide lejligheden? Du er kun få skridt fra mig.
På flyet læste jeg en underholdende beskrivelse af Rom:
"En forstad til Vatikanet".
Nå ... det er nu ikke helt sandt. Men det bliver det.
Hvad er der galt, Lenny?
Hvad er ikke galt?
Nord ligger den vej.
Ligesom Venedig.
Hør nu her, Lenny.
Fra i dag er du kirkens leder.
En milliard mennesker. En femtedel af Jordens befolkning.
Forstår du, hvad jeg siger, Lenny?
En milliard, der er afhængige af, hvad du siger og gør.
De vil tage vigtige beslutninger, lykkelige og triste, om liv og død -
- for at adlyde dig i Guds navn.
Det sætter alting i et nyt perspektiv, som er umådeligt stort.
Nu må din personlige smerte, dine lidelser og uhyggelige minder ...
Ja, det lyder hårdt, men det skal siges: Alt det træder i baggrunden.
Det er jordiske ting. Forstår du, hvad jeg siger?
Jeg kender dine sorger.
Jeg har gennemlevet dem og grædt over dem sammen med dig -
- men nu er tiden inde til, at du lader sorgerne blegne.
De skal blive irrelevante, ubetydelige og fjerne minder -
- overvundet, ødelagt og overskygget af det ansvar, Gud har pålagt dig.
Du er ikke længere Lenny Belardo, den forældreløse dreng.
Fra nu af er du pave Pius XIII.
Fader og moder for hele den katolske kirke.
Deres Hellighed, tillad mig at udtrykke min store glæde!
Helligånden kunne ikke have oplyst os på bedre måde.
På vegne af hele kirken ønsker jeg Dem velkommen.
Må Deres pontifikat blive langt, lysende og givende.
Langt er godt nok til mig.
En sigende vits.
Vitser er ikke sigende. De er bare vitser.
Nå, Hellige Fader. Først en lille information -
- af praktisk og pittoresk karakter.
Under Deres skrivebord til højre sidder der en knap.
Hvis et møde bliver ubehageligt eller føles som tidsspilde -
- behøver De bare at trykke på den.
Så kommer en assistent ind under et påskud, der fritager Dem fra mødet.
Han vil altså lyve.
Ja, men han får rigelig tid og mulighed for at angre det.
Hvis De er enig, vil jeg gerne indlede med de vigtigste ting.
Det mest presserende er Deres første prædiken på Peterspladsen.
Forventningerne til den er store. Jeg har aldrig set noget lignende.
Hele statssekretærens kontor arbejder på den.
Selv lavede jeg et udkast i nat, som jeg gerne vil vise Dem.
Pressen og de troende, der er strømmet til fra hele verden -
- troede alle, at De ville holde Deres prædiken i dag.
Det er lykkedes at dæmpe forventningerne -
- men samtidig må jeg minde Deres Hellighed om, at det haster en smule.
I morgen ville være det bedste.
Det er det mest presserende.
Det mest presserende er mit behov for en kop amerikansk kaffe.
- Vil De lave en, Deres Eminence? - Naturligvis. Amatucci!
Det var ikke ham, jeg spurgte. Det var Dem.
Det er mig en fornøjelse og en ære at hente kaffe til Deres Hellighed.
- Tak, Deres Eminence. - Det er kun min pligt.
Deres Hellighed, hvad gør vi med Deres prædiken?
Senere.
Har De allerede overvejet, hvem der skal være Deres særlige assistent?
- Ja. - Også jeg. Monsignor Gemelli.
Jeg har tænkt på søster Mary.
En beundringsværdig idé og helt forståelig.
Men jeg må desværre fortælle Dem -
- at kuriens komplicerede mekanismer kan virke som ren astrofysik.
Den Hellige Faders uundgåelige mangel på erfaring -
- sammen med søster Marys uundgåelige mangel på erfaring -
- får mig til at foreslå en herfra.
Jeg er naturligvis godt klar over søster Marys betydning for Dem.
Vi kan opfinde en rolle til hende. Det er ikke fantasi, vi mangler her.
Ja, De har helt ret, Voiello. Hun spiller en afgørende rolle.
Søster Mary tog mig til sig, da jeg var syv år.
Hun opdrog mig og elskede mig. Hun gjorde mig til en god kristen.
Monsignor Gemelli har stor erfaring.
De forstod mig vist ikke.
Det er muligt. Der er grænser for min formåen på engelsk.
Så må De se at blive bedre.
Søster Mary bliver min særlige assistent.
Som De vil, Deres Hellighed.
Så er der udkastet til Deres tale til kardinalkollegiet.
De er her endnu og forlader ikke Vatikanet, før De har talt til dem.
Senere.
Statssekretærens kontor vil gerne vide, om De måske kunne give os -
- nogle retningslinjer i forhold til et udkast til en encyklika.
Senere.
De forskellige kongregationers præfekter vil jo gerne møde Dem.
Men det vil De måske hellere tage Dem af ... senere?
Nej, nu.
Først vil jeg møde præfekten for kongregationen for kleresiet.
Hellige Fader, jeg forstår godt Deres tøven med hensyn til encyklikaen.
Deres forgænger fik mig altid til at le, når han sagde -
- at det mindede ham om Prousts "På sporet af den tabte tid".
Alle citerer fra den, men ingen har læst den.
Sover Deres Hellighed?
Nej, Deres Eminence, jeg beder. For Dem.
Hold op med at betragte Venus af Willendorf på den måde.
Hellige Fader, rygning er ikke tilladt i pavepaladset!
Ikke det?
- Hvem har sagt det? - Johannes Paul II.
- Paven? - Ja, paven.
Nu er der en ny pave.
Så sandt.
Deres Eminence, De er alt for knyttet til fortiden.
Det samme bliver sagt om Dem, Deres Hellighed.
Fortiden er et stort sted, der rummer alle mulige ting.
Det kan ikke siges om nutiden.
Nutiden er en smal sprække, hvor der kun er plads til ét par øjne.
Og det er mine.
- Deres Eminence? - Ja?
- Vore topprioriteter? - Ja, de er som sagt ...
De står for politik, finans -
- teologi, udnævnelser og forfremmelser.
Jeg tager mig af verdslige sager, rejser og leflen for masserne.
En særdeles effektiv rollefordeling.
- Deres Eminence? - Ja?
Det var bare min spøg.
- Var det ikke indlysende? - Næppe.
Nå, som sagt, vores topprioriteter er:
Et: Signalet fra Vatikanets radio må forstærkes.
Det er uacceptabelt, at modtagelsen er så dårlig.
To: Paven vil se alle de gaver, paven modtager.
Indret et lagerrum til de mange gaver, jeg får.
Tre: Vatikanet må straks tilbagekøbe den pavelige tiara fra Washington -
- som mine forgængere, der satte soberhed højere end tradition -
- så uklogt lod glide sig af hænde.
Fire: Søster Mary vil også holde øje med Dem.
Hun vil føre tilsyn med alle Deres aktiviteter og rapportere til mig.
Hun bliver Deres skytsengel.
Jeg er 60 år, Deres Hellighed. Jeg har ikke brug for en skytsengel.
Jo, det har alle mennesker.
Især de skruppelløse og dobbelttydige.
Så tillad mig venligst at vælge min egen.
I et andet liv. I dette liv vælger paven Deres skytsengel for Dem.
Og det er ham, der er paven.
Ringede De?
Paven!
Det er det, det hele afhænger af, ikke sandt? Moderen.
Hvordan var Deres mor, monsignor Gutierrez?
En kvinde, der ikke afviste ondskabsfuldhed.
Dermed skabte hun en søn fuld af godhed.
Jeg har forhørt mig om Dem.
Alle siger, at De er et lysende eksempel på godhed.
Tak, fordi De tror på det, Hellige Fader.
Det er mig, der takker, fordi jeg kan være her uden horderne af turister.
Det er min pligt, Hellige Fader.
Var det svært at lukke kirken af?
Nej, man behøver bare at hænge et skilt op, hvor der står "lukket."
Jeg nærer en grundfæstet aversion mod turister.
Hvorfor det, Hellige Fader?
Fordi de kun er på gennemrejse.
Jeg kom for sent, fordi jeg ikke kunne finde Deres kontor.
Ja. De åbnede den forkerte dør -
- og stod over for museets besøgende.
De har også forhørt Dem om mig.
Det er svært at holde noget hemmeligt her i Vatikanet.
Rygterne går så hurtigt -
- at de nogle gange kommer forud for selve begivenheden.
Det er nyttigt at vide for min fremtid.
Sådan var det også tænkt.
Hvad kan man gøre, monsignor? Sådan er tiderne.
I Amerika kalder vi det sladder.
I Vatikanet kaldes det bagtalelse.
Denne vej.
Hvor mange år har De været i Vatikanet?
Så mange, at jeg ikke tæller længere.
- Kan De lide det? - Ja, jeg føler mig tryg.
Det er, som om selve tiden er død.
Apropos tid, under konklavet læste jeg en italiensk avis.
Det var en artikel om en politiker -
- der havde gemt kompromitterende dokumenter -
- i sprækkerne i husmurene.
Ja, den læste jeg godt.
Jeg tænkte ...
Jeg ville ikke behøve at gemme noget i mit hus.
For der er huller i min hukommelse.
Og alt det, der er skjult for mig ...
... vil før eller siden komme for en dag.
Som om det er noget, der bliver mig betroet.
En dyrebar evne at have som kirkens leder.
Det er ingen evne, Gutierrez.
Det er min skæbne!
Federico, ved du, hvorfor alle gode sjæle i denne verden -
- vender sig mod magten?
- Hvorfor, Deres Eminence? - De kender den ganske enkelt ikke.
- Hvad er magten da? - Magt er viden.
Hvad er det, Deres Eminence gerne vil vide?
Hvem er Pius XIII? Eller rettere, hvem var Lenny Belardo?
Du skal foretage en undersøgelse, grundig, men diskret.
Hans svagheder, prøvelser, modgang og synder. Især hans synder.
Fortidens synder har det nemlig med at gentage sig i fremtiden.
For mennesket er som Gud: Det ændrer sig aldrig.
Jeg går straks i gang. Men er det allerede så alvorligt?
Nej, ikke endnu. Men skulle det blive det, må vi være parate.
For de magtfulde har muligvis viden -
- men ved ikke, hvad det kræver at være mest magtfuld af alle.
Hvad kræver det?
Er her ikke smukt?
At have viden før alle andre.
Utroligt!
Fortsæt bare. Vær ikke bange.
Jamen ... at bryde skriftemålets tavshedspligt er ...
Ikke hvis oplysningerne er til paven og skal sikre kirkens overlevelse.
Skuf mig nu ikke, Tommaso.
Deres Hellighed, jeg er blot en simpel præst.
Skriftemålets hemmelighed er det eneste respektable, jeg har.
Ja, nu. Men tænk på i morgen.
I fremtiden venter en rød dragt og en ring.
En kardinaludnævnelse. Det er langt mere respektabelt.
- Hvad nu, hvis nogen hører os? - Heroppe kan kun Han høre os.
Hvor mon han er?
Der ... ved Karlsvognen. Der ligger Guds hus.
Guds hus! Hvordan er det?
Det er på størrelse med et rækkehus men med en privat pool.
Kom nu, fortæl mig om folks synder.
Jo ...
Jeg har allerede fortalt om Voiellos urene tanker om Venus-statuen.
Ja, ja, det har De sagt. Hvad mere?
Nej, det er ingenting.
Kardinal Aguirre lavede en parodi på Deres Hellighed i dag.
- Alle lo. - Lo De også?
Ja, men indvendigt, så ingen lagde mærke til det.
Godt. Hvad mere?
Alle spekulerer over Deres forhold til søster Mary.
- Hvad mon hun laver her? - Hvad mere?
Alle vil også gerne vide, om paven tænker på sin første prædiken.
- Det interesserer også mig. - Selvfølgelig gør jeg det.
Jeg tænker ikke på andet. Jeg drømmer endda om den.
Nu skal jeg fortælle Dem en hemmelighed.
Som lille lærte jeg at skjule, hvad der foregik i mine tanker.
- De er meget klog, Hellige Fader. - Ikke kun det.
Jeg er også uforsonlig, irritabel ...
... hævngerrig ...
... og udstyret med en god hukommelse.
- Nu vil jeg gerne skrifte. - Glimrende. Lad os gå nedenunder.
- Her. Foran Guds hus. - Nå ... okay.
In nomine Patris, et Filii, et Spiritus Sanctii.
Gud, min samvittighed plager mig ikke.
Du tror nemlig ikke, at jeg kan angre.
Og derfor tror jeg ikke på dig.
Jeg tror ikke, at du er i stand til at redde mig fra mig selv.
Hellige Fader, hvad er det, De siger?
At jeg ikke tror på Gud, Tommaso.
- Jamen, Hellige Fader ..! - Tommaso!
Det var bare for sjov.
Tekster: Neel Rocco www.sdimedia.com